NaiveNeuron/SloPal huggingface dataset:
Mizík, Stanislav, poslanec NR SR (2017-03-30):
Ďakujem za slovo. Pán Sopko, správne ste pomenoval časté rozpory medzi zriaďovateľmi a školami. V špecifických regiónoch a pri nevzdelaných starostoch, často negramotných, sú vzťahy nie na bode mrazu, ale na mínus 40 sibírskych stupňov. Pre toto tento antiškolský zákon ja osobne odsudzujem, ten návrh zákona odsudzujem. Navrhovatelia kaderník, šaman a bývalý minister školstva, ktorý okašľal učiteľov, ešte nevideli naozajstné reálne školstvo na vidieku. Ďakujem za slovo.
Tabák, Romana, poslankyňa NR SR (2021-05-06):
Ďakujem vám za slovo, pán predsedajúci. Pán minister, veľmi pekne ďakujem za vašu odpoveď. Takže znamená to, že títo pacienti sa majú hlásiť poisťovniam samoiniciatívne?
M. Číž, podpredseda NR SR: (2007-12-11):
(Hlasovanie.) Prítomných 144 poslancov, za návrh 82 poslancov, proti 3 poslanci, zdržalo sa 59 poslancov. Konštatujem, že sme schválili vládny návrh novely zákona č. 135/1961 Zb. o pozemných komunikáciách (cestný zákon). Ďakujem pekne pánovi spravodajcovi. Teraz budeme hlasovať v druhom čítaní o vládnom návrhu zákona o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov . Tlač, v ktorom je uvedený návrh zákona, má číslo 441. Slovo má spravodajkyňa z ústavnoprávneho výboru pani Janka Laššáková.
Zmajkovičová, Renáta, podpredsedníčka NR SR (2014-03-20):
Nech sa páči, pán minister.
Horváthová, Eva, poslankyňa NR SR (2021-06-22):
Pán predsedajúci, teraz dajte hlasovať o bode 25 spoločnej správy s návrhom gestorského výboru schváliť. Upozorňujem, že k danej úprave som predložila rozširujúci pozmeňujúci návrh.
Mikloško, Jozef, poslanec NR SR (2015-10-01):
Pánovi ministrovi dneska karta ide, mne, bohužiaľ, nejde, ale asi za to, že sa pletiem do vecí, do ktorých ma nič neni, ale prečo by ma nebolo, keď som aj ja daňový poplatník. Mne sa zdá, že to je podobné, ako keď treba platiť DPH aj za neplatené faktúry. Tu to tri a pol roka hovoríme a stále sa to teda nevyriešilo, ale to je iná téma, teraz sa tuším už niečo pripravuje, pred volebným koncom obdobia. Dneska sa to dokonca schválilo, hurá. Ja asi chcem to povedať, že napríklad bola zriadená nová firma Slovenská reštrukturalizačná pre nezabezpečených veriteľov Váhostavu. Je rozumné, aby sme okrem nákladov, ktoré nás Váhostav bude stáť, ešte aj platili manažment tejto novej firme? Zdá sa mi, že sa to mohlo riešiť aj ináč, nielen takto. No a mne sa zdá, že Váhostav je naozaj veľmi privilegovanou firmou, pred chvíľou sme o tom tu už hovorili, kdekade štát ho ťahá z kaše za jeho chyby. Nebolo lepším riešením to, že nakoľko Váhostav aj naďalej vyhráva verejné obstarávanie na rôznych iných veľkých stavbách, že z toho, čo mu štát za tie iné veľké stavby dáva, rovno sťahovať pomaly jeho dlh. Ono sa to tu tiež dlho hovorilo, ale vláda sa nepriklonila k tomuto riešeniu. Nemohlo to byť takto?
Glváč, Martin, podpredseda NR SR (2019-05-13):
Ďalší v rozprave, pán poslanec Baláž, nech sa páči.
Kvasnička, Marián, poslanec NR SR (2014-09-24):
Ja len krátko chcem poďakovať obidvom kolegom, ktorí reagovali na mňa, kolegovi Chrenovi, za to, že je senzibilný na tú tému transakčnej analýzy. Vidieť, že sa orientuje, vie, ako sa ľudia hrajú podľa Erica Berneho a naozaj tá komunikácia, keď sa prekríži alebo keď nie je fifty-fifty a nie je komunikácia – ja som okej, ty si okej –, naozaj prináša strašne veľa scenárov. Ďakujem za to, že si to všimol. Július, pokiaľ hovoríš ty o tom, áno, len principiálne je to rovnaký zákon, len iná je tam filozofia. Ja osobne si myslím, že nie je dobrá filozofia ten istý princíp použiť, aby niektorí primátori, niektorí župani, niektorí starostovia boli privilegovaní z titulu výkonu svojich funkcií alebo svojich mandátov v Národnej rade. Zanáša to nespravodlivosť a diskrimináciu, aj keď teda sa dá povedať, že každý starosta môže byť zvolený, každý župan môže byť zvolený. Ale príde mi to ako také typicky slovenské, hľadám si priestor na presadenie len svojho a využívam všetky možné výhodné pozície a nie je to rovnosť a férovosť tej súťaže starostov a primátorov. To je všetko. Ďakujem.
Jurinová, Erika, podpredsedníčka NR SR (2012-11-29):
Pán poslanec Kamenický.
Blahová, Natália, poslankyňa NR SR (2017-03-22):
Doplňujúci. Doplňujúci. (Doznievanie potlesku.)
Bugár, Béla, podpredseda NR SR (2019-02-18):
Pán poslanec Sopko, nech sa páči, môžte reagovať na faktické poznámky.
Číž, Miroslav, podpredseda NR SR (2015-03-24):
Ďakujem, pani spravodajkyňa. Otváram všeobecnú rozpravu. Písomnú prihlášku do rozpravy nemám, pýtam sa preto, kto sa hlási do rozpravy ústne. Je to pán poslanec Kuffa. Pokiaľ je to všetko, uzatváram možnosť prihlásiť sa do rozpravy ústne a odovzdávam slovo pánovi poslancovi.
P. Paška, predseda NR SR: (2006-10-19):
Ako ďalší písomne prihlásený je pán poslanec Rydlo. Nech sa páči, pán poslanec.
Paška, Pavol, predseda NR SR (2014-02-04):
(Hlasovanie.) 138 prítomných, 2 za, 81 proti, 55 sa zdržalo. Tento bod sme neschválili.
Laurenčík, Milan, podpredseda NR SR (2020-11-05):
Ďakujem. Ďalšia otázka, otázka č. 5 je od pána poslanca Jána Benčíka, vidím ho v sále, takže položil ju ministrovi vnútra Slovenskej republiky Romanovi Mikulcovi, za ktorého opäť bude odpovedať pán minister Andrej Doležal, a otázka znie: „Vážený pán minister, dňa 17. 10. 2020 sa pred Úradom vlády uskutočnilo nezákonné zhromaždenie napriek pandémii COVID-19 a napriek zákazu zhromažďovania a zákazu usporadúvať hromadné podujatia. Protest bol nielen vhodným miestom na zhoršenie pandemickej situácie, ale bol sprevádzaný aj mnohými výtržnosťami, nakoniec museli zasiahnuť aj policajné zložky vodným delom, aby bol ukončený. Nezákonného protestu sa zúčastnili viacerí poslanci strany Kotleba – ĽSNS, Ultras Slovanu a Trnavy a mnohí ďalší extrémisti. Obdobné skupiny plánujú ďalšie protesty, a to už 7. 11. 2020, a hovoria dokonca o prevrate. Taktiež sa organizujú nezákonné sviečkové pochody napríklad v Bratislave a Martine. Taktiež chystajú zrejme protest aj na 17. 11. 2020, čo je mimoriadne odporné zneužitie významného sviatku Dňa boja za slobodu a demokraciu. Chcel by som sa preto spýtať, prečo polícia nezasiahla okamžite a nelegálne zhromaždenie zo dňa 17. 10. 2020 okamžite nerozpustila a či takto bude postupovať aj v prípade ďalších protestov, resp. aké opatrenia urobí polícia Slovenskej republiky a ďalšie zložky, aby k podobným nezákonným protestom nedochádzalo, a ak k nim dôjde, aby boli urýchlene ukončené.“ Pán minister, nech sa páči, čas na odpoveď je váš.
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 118, za 118 poslancov, proti nikto, zdržal sa nikto, hlasovali všetci prítomní. Konštatujem, že sme schválili vládny návrh novely zákona č. 67/2020 Z. z. o niektorých mimoriadnych opatreniach vo finančnej oblasti. Ďalej budeme pokračovať hlasovaním v prvom čítaní o návrhu skupiny poslancov na vydanie zákona, ktorým sa dopĺňa zákon č. 8/2009 Z. z. o cestnej premávke, je to tlač 385 a bod 36. Poprosím pani poslankyňu Zemanovu z výboru pre obranu a bezpečnosť, aby nám toto hlasovanie uviedla. Nech sa páči, pani poslankyňa. (Reakcia z pléna.) Ďakujem pekne, keďže spravodajca určil čas hlasovania, takže budeme hlasovať v stredu o jedenástej. Pokračujeme ďalej, preto poprosím povereného člena pre, z výboru pre kultúru a médiá pána poslanca Haláka, aby uviedol hlasovanie o bode 37 schváleného programu, a to je prvé čítanie o návrhu poslancov Foltina, Viskupiča, Žitňanskej a Marcinkovej na vydanie zákona, ktorým sa mení a dopĺňa zákon č. 340/2012 Z. z. o úhrade za službu verejnosti poskytované Rozhlasom a televíziou Slovenska. Je to tlač 386. Nech sa páči, pán poslanec. (Hlasovanie o návrhu poslancov Národnej rady Slovenskej republiky Romana Foltina, Mariána Viskupiča, Jany Žitňanskej a Vladimíry Marcinkovej na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 386.)
Hrnko, Anton, poslanec NR SR (2018-05-23):
Pán poslanec Simon, áno, každý má rozprávať o tom, čomu rozumie. A rozprávali ste o tom, čomu rozumiete. Mnohé veci ste rozprávali hrdo, hoci celkom hrdé neboli. Mnohé ste sa snažili rozprávať slušne, hoci niekto si myslí něco o tom iné. No a odborne ste v niektorých veciach, musím povedať, zlyhali. Ale jednu vec ste možno nepostihli, tak vám ju teraz poviem. Istanbulský dohovor nie je o veterinárnej starostlivosti, to by ste si mali uvedomiť.
Mikuš, Jozef, poslanec NR SR (2015-05-21):
Vážená pani podpredsedníčka Národnej rady, vážené kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 419 určil za spravodajcu k návrhu poslancov Národnej rady Slovenskej republiky Daniela Lipšica, Igora Matoviča a Ľubomíra Galka na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktoré máme pod tlačou 1486. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní, a v súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti, ktorý navrhujem aj za gestorský výbor. Vážená pani podpredsedníčka, prosím, otvorte rozpravu.
Laššáková, Jana, podpredsedníčka NR SR (2014-07-09):
Vyhlasujem všeobecnú rozpravu za skončenú. Pán minister, chcete zaujať do rozpravy stanovisko? Nech sa páči, máte slovo.
M. Sabolová, poslankyňa: (2009-02-06):
Nikde inde v žiadnom inom predpise nie je zadefinované, čo by mohol daný človek porušiť, a tak si myslím, že táto jasná formulácia, tak ako aj bola v minulosti v zákone o zdravotných poisťovaniach a Úrade pre dohľad nad zdravotnou starostlivosťou, je veľmi dobrou úpravou, a preto vás, páni kolegovia, všetkých, ktorí poznáte, ako sa veľmi ľahko dá vytvoriť precedens, dá sa vytvoriť veľmi ľahko motív na odvolanie človeka, ktorý je v pozícii, aby ste tento návrh zákona podporili.
Čepák, Rastislav, poslanec NR SR (2014-01-28):
Ďakujem, pán podpredseda. Ja len pre formálnosť. Dovoľte mi predložiť návrh na uznesenie k predmetnému návrhu: Národná rada Slovenskej republiky a) berie na vedomie návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov Ozbrojených síl Slovenskej republiky do tohto vojenského zastúpenia podľa článku 86 písm. k) Ústavy Slovenskej republiky a b) vyslovuje súhlas s aktualizáciou vyslania príslušníkov Ozbrojených síl Slovenskej republiky do vojenského zastúpenia Slovenskej republiky pri orgánoch a vo vojenských štruktúrach NATO a EÚ. Ďakujem, pán podpredseda, skončil som.
M. Číž, poslanec: (2003-11-05):
V druhej časti, pán predseda, nesúhlasíme s tým, aby sme teraz rokovali o uvedenej správe ministra zdravotníctva z toho dôvodu, že bola jasná politiká dohoda, že o tomto bode programu budeme rokovať...
Laššáková, Jana, podpredsedníčka NR SR (2014-09-10):
S faktickou poznámkou, pán poslanec Zajac, nech sa páči, a pán poslanec Hlina. Nech sa páči.
Zmajkovičová, Renáta, podpredsedníčka NR SR (2013-09-20):
Teraz sa pýtam, kto sa chce prihlásiť do rozpravy ústne? Pán poslanec Huba. Uzatváram možnosť prihlásiť sa do rozpravy ústne. Nech sa páči, pán poslanec.
Kmec, Stanislav, poslanec NR SR (2019-02-08):
Zápisnica o výsledku tajného hlasovania o návrhu na voľbu člena Správnej rady Tlačovej agentúry Slovenskej republiky v oblasti žurnalistiky, ktoré sa konalo 7. februára 2019. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti žurnalistiky bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti žurnalistiky všetci poslanci odovzdali hlasovacie lístky. Zo 132 odovzdaných hlasovacích lístkov bolo 9 neplatných a 123 platných. Podľa platných hlasovacích lístkov overovatelia zistili, že za - Peter Abrahám: hlasovalo za 25 poslancov, proti 69, zdržalo sa hlasovania 29 poslancov, - Svetlana Hlavčáková: hlasovalo za 0 poslancov, proti 79, zdržalo sa hlasovania 44 poslancov, - Vladimír Holan: hlasovalo za 2 poslanci, proti 78, zdržalo sa hlasovania 43 poslancov, - Michal Kaliňák: hlasovalo za 6 poslancov, proti 73, zdržalo sa hlasovania 44 poslancov, - Árpád Korpás: hlasovalo za 74 poslancov, proti 24, zdržalo sa hlasovania 25 poslancov, - Anton Szomolányi: hlasovalo za 1 poslanec, proti 79, zdržalo sa hlasovania 43 poslancov, - Tamara Válková: hlasovalo za 5 poslancov, proti 78, zdržalo sa hlasovania 40 poslancov. Na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti žurnalistiky zvolený Árpád Korpás. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Laššáková, Jana, podpredsedníčka NR SR (2012-12-05):
Pán poslanec, poprosím vás, preruším vás. Páni poslanci, prosím vás pekne o pokoj v rokovacej sále, pán poslanec vystupuje v rozprave, takže, nech sa páči, poprosím vás, pán poslanec, môžete pokračovať.
Blanár, Juraj, podpredseda NR SR (2021-04-01):
Pán poslanec Eduard Kočiš.
Pellegrini, Peter, predseda NR SR (2015-12-11):
Ďakujem pekne. Na vaše vystúpenie jedna faktická poznámka. Nech sa páči, pán poslanec Martvoň.
Verešová, Anna, poslankyňa NR SR (2018-09-19):
Ďakujem pekne. Overovatelia poverili mňa Annu Verešovú oznámiť výsledok hlasovania v Národnej rade Slovenskej republiky. Zápisnica o výsledku tajného hlasovania o návrhu na voľbu členov Správnej rady ústavu pamäti národa, ktoré sa konalo 19. septembra 2018. Na tajné hlasovanie o návrhu kandidátov na voľbu členov Správnej rady ústavu pamäti národa bolo vydaných a poslanci si osobne prevzali 128 hlasovacích lístkov, teda na voľbe bolo prítomných 128 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Správnej rady ústavu pamäti národa všetci poslanci odovzdali hlasovacie lístky. Zo 128 odovzdaných hlasovacích lístkov bolo 7 neplatných a 121 platných. Podľa platných hlasovacích lístkov overovatelia zistili, že: – za pána Branislava Borovského hlasovalo za 14 poslancov, hlasovalo proti 61, zdržalo sa hlasovania 46 poslancov, – za pána Juraja Buzalku hlasovalo za 62 poslancov, hlasovalo proti 27 a zdržalo sa hlasovania 32, – za pána Petra Juščáka hlasovalo za 43 poslancov, 53 hlasovalo proti, 25 sa zdržalo hlasovania, – za pani Janku Šípošovú hlasovalo za 35 poslancov, 58 hlasovalo proti a zdržalo sa hlasovania 28. Na voľbu členov Správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Správnej rady ústavu pamäti národa, nebol zvolený žiaden z navrhovaných kandidátov. Keďže vo voľbe neboli zvolení dvaja členovia Správnej rady Ústavu pamäti národa, vykoná sa opakovaná voľba, do ktorej postupujú všetci nezvolení kandidáti. Ďakujem pekne.
Andrejuvová, Anna, poslankyňa NR SR (2020-11-03):
Ďakujem pekne, pán predsedajúci. Ja iba chcem zdôrazniť, že som veľmi rada, že hnutie OĽANO prichádza s touto vecou na začiatku volebného obdobia, že nikdy nekalkuluje pred voľbami, že ide niečo zaplátať, ako to robili minulé vlády, že to hovorí a deklaruje svojimi skutkami jasne od začiatku a že zaplátava dieru, ktorá tu bola dlhé roky, a študentky, ktoré sa rozhodli mať dieťa, neboli nijakým spôsobom štátom podporené. Chcem sa za to poďakovať, že je to súčasť programového vyhlásenia vlády a že môžme toto zrealizovať v parlamente aj s našou podporou. Ďakujem.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 146 poslancov hlasovalo za 79, proti 56, zdržalo sa 10, nehlasoval 1. Národná rada sa uzniesla, že tento návrh zákona prerokuje v druhom čítaní. Nech sa páči.
Glváč, Martin, podpredseda NR SR (2018-03-26):
Takže teraz reakcia, pán poslanec Krajniak.
Krajčír, Ľuboš, poslanec NR SR (2023-03-31):
Pán kolega, toto vaše vystúpenie keď niekto sleduje, ja naozaj neviem, čo si môže myslieť. Uspávač hadov je proti vám snáď nejakým motivátorom. Vy si vezmite nejaké okienko v rádiu a môže sa volať Uspávajme alebo Zaspávajme s Alojzom Baránikom a to bude asi zmysluplnejšie. Ale my keď sme sa tu dohodli naprieč všetkým klubom, že prerokujeme čo najviac bodov a vy tu si zoberiete pomaly hodinu a tárate tu takéto, fakt čo nemalo ani hlavu, ani pätu, to je úplne smutné. Teraz vážne. Ja súhlasím tiež s ochranou novinárov, však máme tu rôzne, aj medzinárodný dohovor, je tu Rada o ochrane bezpečnosti novinárov, ale treba si uvedomiť, že aj, žiaľ, medzi nimi, medzi tými novinármi sú tí, ktorých objektivita je na bode nula. Máme tu rôzne skupiny, ktoré tu dávajú na piedestál svojich obľúbencov, či už politických, a tam nevidia ani nepočujú ich prešľapy. Na druhej strane tu majú rôznych tých oponentov, ktorých tu dennodenne vozia pod čiernu zem. To tiež nie je úplne v poriadku. Však alebo aby sme sa nebavili teda o politikoch, ktorí musia zniesť dennodenne nejakú kritiku, tak neviem, či si spomínate, nebolo to tak dávno, keď slovenskú umelkyňu dvaja novinári verejne vozili pod čiernu zem, a hovorili, že ju treba doslova zašiť. A vyzývali ľudí voči, nenávisti voči nej len preto, že vyjadrila svoj kresťanský postoj. To tiež teda nie je v poriadku. Tak buďme trošku objektívni.
Laššáková, Jana, podpredsedníčka NR SR (2015-09-17):
Pán poslanec Petrák, nech sa páči.
Hlina, Alojz, poslanec NR SR (2013-09-18):
Ďakujem vám veľmi pekne. A chcem aj poďakovať pánovi Miklošovi. Ja ináč poviem otvorene, že ja som si držal tak trošku odstup aj skrz to, že človek sa toho napočúva, a mimoriadne oceňujem naozaj korektný prístup a vysvetlenie. A tak ja som teda nikdy nič neprivatizoval, ale počul som prípady, kde sa privatizovalo, kde luza pustila do podnikov luzu, hej, a častokrát to bol ten triumvirát SMER-u a HZDS a SNS, kde vlastne im to predali za to, čo našli v pokladni, oni im to predali a povedali: „To, čo nájdete v pokladni, tak nám pošlite.“ No a luza prišla do podniku, našla príklad 100-tisíc, povedali, že našli 20, to ešte z toho boli odborárske na večierok, čo sa skladali, tak povedali, že našli 20 a ešte ani tých nezaplatili. To bol jeden systém. Potom tu som, mi bol predstavený systém, kde sa komunikovalo, náročne komunikovalo a bolo zaplatené. Samozrejme, môžu vyvstať názory, že či mohlo byť, bolo zaplatené, a boli to seriózni, seriózni partneri. Prosím vás pekne, ja, toto je prípad návratu do typu tejto privatizácie. Naozaj. Choďte tam, čo nájdete v pokladničke, z toho nám dačo pošlite, a keď sú z toho nejaké peniaze odborárov, tak im to nepovedzte, povedzte, že to je nový zákon, oni tomu nerozumejú, a kým na to prídu, tak tie peniaze už nebudú. Ak niekedy mali ľudia tejto krajiny dôvod sa búriť kvôli ekonomickému páchateľstvu, alebo jak to nazvať, tak toto je úplne exemplárny prípad. Exemplárny. Ak sme doteraz nevyužili alebo ak sme boli laxní k tomu, že čo tu robia a stvárajú s našou krajinou, tak teraz si to môžme vynahradiť. Teraz si všetku tú energiu, tú frustráciu z toho, že čo sa tu dialo a ako sa tu dialo a kto, kde, kedy, ako, tak v tomto prípade toto je exemplárny prípad. Lebo tak to zvykne končiť, hej, že tam sa ten krčah rozbije. SPP je exemplárny prípad. Ďakujem.
Vetrák, Milan, poslanec NR SR (2022-10-04):
Chcem tiež pripomenúť členom ústavnoprávneho výboru, že dnes o siedmej večer je rokovanie výboru v zasadačke výboru. Ďakujem.
Hrušovský, Pavol, podpredseda NR SR (2010-08-04):
Panie poslankyne, páni poslanci, podľa § 28 ods. 1 zákona o rokovacom poriadku udeľujem slovo pánovi ministrovi školstva Eugenovi Jurzycovi. Nech sa páči, pán minister.
Glenda, Tibor, poslanec NR SR (2015-09-29):
Ďakujem pekne. Vážený pán predseda, v rozprave nevystúpil žiaden poslanec. Procedurálne návrhy neboli podané, preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2015-09-16):
Pozývam ďalšieho prihláseného rečníka pána poslanca Hlinu. Nech sa páči.
Laurenčík, Milan, podpredseda NR SR (2021-06-16):
Pani poslankyňa Jana Majorová Garstková, nech sa páči.
Blaha, Ľuboš, podpredseda NR SR (2024-01-19):
Gratulujem, pani poslankyňa. Pán poslanec Ondrej Dostál, nech sa páči.
Blaha, Ľuboš, podpredseda NR SR (2024-01-23):
Pani poslankyňa Zora Jaurová.
Blaha, Ľuboš, poslanec NR SR (2021-06-30):
No (rečník si vzdychol), už ani ten Matovič nie je to, čo býval, prepáčte, ale toto nemalo šťavu. To tu žiadne striekačky nelietali, ani sa nám nerozplakal, ani nebolo lámanie hlásku, mafiu ako slovo som narátal iba 11-krát, boli časy, keď to dokázal Igor aj 60-krát za prejav. Nevrieskal, také-aké bez šťavy, prepáčte, ešte aj toho Sulíka, boli časy, keď dokázal mu povedať, nech ide kopať hroby, dneska mu povedal iba, že je podlý, zákerný a že sa zaňho hanbí. No proste slabé. Ale z psychologického hľadiska to bol kľúčový prejav. Igor Matovič nám konečne povedal, ako vidí sám seba. On je taký ten srdcervúci sloník v porceláne, Dávid, ktorý bojuje s Goliášom, on je ten Bret Hart, ktorý povstal proti mafii, on sa ráno pozrie do zrkadla, on tam asi reál vidí Mela Gibsona. A my všetci ostatní vidíme Borata (povedané so smiechom), lebo to je Igor Matovič. Čiže ako sa vidí Igor Matovič, to vieme. To bežný psychopat takto cíti. Ale aká je realita? Je to jeden provinčný podvodníček, zbohatlík a milionár, ktorý zbohatol na kšeftami s bielymi koňmi, spomeňte si na Vandáka, na kšeftami s Majským, ktorý tu robil daňové podvody s matkou, a dneska sa hrá, že je bezdomovec a že nemá žiadne peniaze a že si ho Pavlínka vydržiava ako zajačika. Fantastické. Taká úprimnosť, že z toho až bolí. A potom nám tu povie, že on robil všetko pre to, aby chránil životy ľudí. A preto máme na Slovensku 12 600 obetí, kdežto vo Fínsku s rovnakým počtom obyvateľov je 969 obetí a v Nórsku 792. No keby nerobil všetko pre to, aby chránil ľudí, tak tu máme asi Armageddon. A potom sme sa dozvedeli konečnú pravdu o Igorovi Matovičovi, keď, citujem, povedal, on bojuje „proti obludám“. No o tom nepochybujem. On bojuje proti obludám vo svojej hlave už 10 rokov a myslím si, že jediné, čo si zaslúži, je liečenie. Ako by mu odkázal Vladimír Iľjič Lenin: Pán Matovič, liečiť sa, liečiť sa, liečiť sa.
Laurenčík, Milan, podpredseda NR SR (2020-06-03):
S reakciou pán podpredseda Juraj Šeliga, nech sa páči. (Ruch v pléne.)
B. Bugár, podpredseda NR SR: (2005-02-03):
Teraz prosím určeného spoločného spravodajcu z výboru pre financie, rozpočet a menu poslanca Eduarda Kolesára, aby informoval Národnú radu o výsledku prerokovania tohto návrhu vo výboroch. Nech sa páči.
Grendel, Gábor, podpredseda NR SR (2023-02-08):
Nechal som vás päť minút. Teraz na chvíľu prerušíme váš čas. (Reakcia rečníka: „Aha.“ ) Chcem vás upozorniť na § 32 ods. 1 zákona o rokovacom poriadku: „Ak sa rečník odchyľuje od prerokúvanej veci, predsedajúci ho vyzve, aby hovoril k veci. Ak ani po opakovanej výzve nebude hovoriť k veci, odoberie mu slovo.“ Chcem vás upozorniť, že teraz rokujeme o návrhu pána poslanca Fecka na vydanie zákona, ktorý mení zákon č. 180/95 o niektorých opatreniach na usporiadanie vlastníctva k pozemkom v znení neskorších predpisov. Vyzývam vás teda, aby ste sa vyjadrovali k veci.
Lipšic, Daniel, poslanec NR SR (2016-07-07):
Ďakujem. Ja by som chcel najskôr kolegu Hrnčiara, aby netelefonoval mobilom v sále, pán predseda Danko je na to veľmi alergický, ja viem, že nie je v sále (smiech v sále), ale poprosím, aby rešpektoval jeho pokyny. Ja by som dal návrh, aby sme pokračovali v schôdzi, bola riadne otvorená. To, čo citoval pán poslanec Gál, sa týka hlasovania. Ešte raz, pani predsedajúca citovala jasne znejúci zákon. Ak Národná rada je schopná uznášať sa, ak je na schôdzi prítomná nadpolovičná väčšina všetkých jej poslancov. Je evidentné, že poslanci boli prítomní, schôdza bola otvorená, ak budeme hlasovať a nebudeme uznášaniaschopní, potom sa môže schôdza prerušiť. (Reakcia z pléna.) Schôdza bola riadne otvorená. Ja viem, že kolegovia z vládnej koalície, aj ktorí vykrikujú, vy sa bojíte rokovať. Vy sa bojíte rokovať o prepojení Bašternák, Fico, Kaliňák... (Prerušenie vystúpenia podpredsedníčkou NR SR.)
Paška, Pavol, predseda NR SR (2012-07-25):
Pán poslanec Frešo, nech sa páči, do rozpravy.
Laurenčík, Milan, podpredseda NR SR (2021-05-28):
Za poslanecký klub OĽANO teraz vystúpi pani poslankyňa Anna Andrejuvová, nech sa páči.
A. Szögedi, poslankyňa: (2010-03-05):
Chcem pripomenúť, že dnes predložený návrh zákona o čiastočnom odškodnení vkladateľov je až na aktualizáciu dátumov a vyjadrení finančných hodnôt v eurách úplne identický s návrhmi predloženými v roku 2004 a 2005. Chcem podotknúť, že čiastočné odškodnenie vkladateľov do nebankových subjektov je predmetom programového vyhlásenia vlády na aktuálne volebné obdobie. Aj z uvedených dôvodov sa uchádzam o prijatie predloženého návrhu zákona. Prosím vás o podporu. Ďakujem.
Zemanová, Anna, poslankyňa NR SR (2019-05-14):
Ďakujem pekne, pán kolega Martinák, za vašu reakciu, ale rozmýšľam, že či som ja zle artikulovala, alebo ste vy zle počuli. Pretože to som vôbec o týchto veciach nehovorila, nehovorila som nič o zlom stave vtáctva, hovorila som o Tetrovovi hlucháňovi, ako o jednom druhu. Hovorila som, áno, o chránených vtáčích územiach, kde som práve, naopak, pochválila, že vláda prijala tieto opatrenia. Nespomínala som, že sú tu nejaké holoruby, či plánované alebo neplánované, ale hovorila som, že sú rozsiahle výruby v našich horách, ktoré vidno z lietadla. Takže ja som reagovala len na tie veci, ktoré boli uvedené v správe. Ani nie na všetky, ale vybrala som tie, ktoré majú medzinárodný dopad alebo vyplývajú z nejakých zmlúv, či z dohody OSN alebo z európskych smerníc, a reagovala som len na to, čo je v správe, resp. čo mi v správe chýbalo, a očakávala by som, že pán minister ich doplní.
Laššáková, Jana, podpredsedníčka NR SR (2015-05-27):
Na vystúpenie pána predsedu s faktickými poznámkami dvanásť pánov poslancov, posledný pán poslanec Želiezka. Končím možnosť prihlásiť sa faktickými poznámkami. Nech sa páči, pán poslanec Viskupič, máte slovo.
P. Hrušovský, predseda NR SR: (2004-07-06):
vládny návrh zákona o zastúpení Slovenskej republiky v Eurojuste a o zmene a doplnení niektorých zákonov , ktorý prerokúvame ako tlač 755. Pán  podpredseda vlády, máte slovo.
Taraba, Tomáš, poslanec NR SR (2020-04-29):
Ďakujem za slovo. Vážený pán Kollár, veľmi oceňujem, že ako koaličný poslanec ste napadli aj vy nezmysel toho, toho zámeru rozdávať ľuďom propagandistické noviny s hlavičkou Úradu vlády alebo ministerstiev; neviem, ako je to zamýšľané. Nepatrí to už vonkoncom do tretieho tisícročia, naozaj, že svet komunikuje inak, ľudia si vedia urobiť vlastný názor. V podstate človek je slobodný, mal by iba dostať všetky druhy informácií a mal by vedieť sa podľa toho zariadiť. Ja s údivom počúvam, že koľkáti koaliční poslanci sa od tohoto zámeru dištancujete a v podstate už niet ani toho, že kto to tam dal. Preto možno by stálo za zmienku zistiť, že kto s týmto nápadom prišiel, lebo pochopil som, že ani pani ministerka kultúry tento nápad nevytvorila, takže naozaj, kto je ten, ktorý v tej štvorkoalícii má takéto totalitné myslenie, by ma vcelku zaujímalo. A druhá vec, ten boj proti hoaxom a dezinformáciám a podobne. Hľadanie pravdy patrí vždy k človeku, je to tak stará vec, ako je ľudstvo samé, a preto moja otázka, že keby ste žili napríklad v čase, kedy žil Galileo Galilei, čo bol najväčší hoaxér danej doby, ktorý si dovolil povedať, že Zem nie je plochá a nie Slnko obieha okolo Zemi, že čo by ste vtedy urobili vy s ním cez nejaký takýto orgán hľadania pravdy, pretože ak, aký máte premyslený ten mechanizmus dodatočnej korekcie tej pravdy, ktorú vyhlásite za dezinformáciu. Ďakujem pekne.
Grendel, Gábor, podpredseda NR SR (2023-03-17):
Pán poslanec Lukáš Kyselica.
Kovačócy, Marián, poslanec NR SR (2013-06-26):
Pán predseda, uznesenie výboru ma oprávňuje požiadať vás, aby ste nechali hlasovať o tom, že prerokujeme tento návrh ihneď v treťom čítaní.
Laššáková, Jana, podpredsedníčka NR SR (2014-10-28):
S reakciou pán poslanec Galko, nech sa páči.
Jurinová, Erika, poslankyňa NR SR (2017-09-12):
Ďakujem pekne. Otvorila si, pani kolegyňa, tému, ktorá tak vlastne v tvojom príspevku zarezonovala možno najviac, financovanie verejných a neverejných poskytovateľov. Fakt je, že odkedy vznikol zákon o sociálnych službách, tak toto bola hlavná téma, že existuje rozdiel medzi financovaním verejných alebo štátnych alebo VÚC-karských zariadení a súkromných zariadení, hej, cirkevných alebo neziskových organizácií, to je jedno. Ale tento problém naozaj pretrváva dodnes a podľa mňa bude pretrvávať dovtedy, kým sa niekto nerozhodne, a na to treba politické rozhodnutie, že proste tieto zariadenia verejné nebudú v zriaďovateľskej pôsobnosti vyšších územných celkov alebo samospráv, pretože oni si naozaj dokážu dofinancovať čokoľvek, VZN-kom schvália navýšenie rozpočtu, proste čokoľvek, čo súvisí s dofinancovaním takéhoto zariadenia. Aj teda pritom, že chápem to, že každý chce, aby to zariadenie bolo dostupné, ale skrátka tie ekonomicky oprávnené náklady nepustia verejných aj neverejných. Takže naozajstná spravodlivosť nastane vtedy, keď budú naozaj rovnaké podmienky pre všetkých. Ale teraz sa nemusíme hrať na to, že či chce niekto vytvárať zisk. Kolegyňa, pani podpredsedníčka to povedala ako príklad, predpokladám, že ste nepochopili celkom, čo tým myslela. Naozaj malo by nám byť jedno, či ide o verejného, neverejného poskytovateľa, hovorím o enočkách, hej teda, ktoré nemôžu vytvárať zisk, ale dôležité je, že mali by byť stanovené podmienky tak, aby nebolo možné znova z verejných peňazí niekomu dotovať zariadenie, v tomto prípade vúckarské. Potom je naozaj ten prístup k občanom nerovnaký a diskriminačný, pretože jedni majú z mojich daní dofinancovanú službu a druhí, bohužiaľ...(Prerušenie vystúpenia časomerom.)
Kuffa, Štefan, poslanec NR SR (2020-04-07):
Pán Karahuta, ďakujem za vaše vystúpenie, lebo ako jediný z celého pléna ste mali posolstvo v rozprave, keď som vystúpil, ste ho pochopili a otvorili ste veľmi vážnu tému, a ja som dával pozor. Vôbec vám nebudem vyčítať, že by ste išli od, od témy, životné prostredie a pôdohospodárstvo ide ruka v ruke. Ak by sme to odtrhli jedne od druhého, to bude obrovský problém. To, že tento návrh zákona z 90 % hovorí o PET fľašiach, tak to je veľmi veľká smola, ale dovolím si nesúhlasiť predsa len s jednou vecou, že necháme na zákazníkov, aby si vybrali medzi fľašami, či to bude sklenená, alebo PET fľaša. Nie, my zákazníci sa správame veľmi konzumne a spotrebne, nevyberieme si. To jak keby sme nechali dnes – a to je ten COVID-19, kvôli čomu tu sedíme – a nechali by sme na ľuďoch celej našej krajiny, celého Slovenska, že tak necháme to na nich, že či rúška budú, alebo nebudú nosiť. To by bolo obdobné čosi, nesúhlasím s tým. Preto touto vecou treba sa zaoberať, ale nie je tu nateraz na to čas. Repka olejná, žlté polia a kukurica, nestihnem na všetko reagovať, čo ste hovorili. Presne to sú veci, ktoré aj mňa bolia. My sme 70 % dorábame oleje, ale veľa, veľakrát aj tá repka olejná je len spracuvávaná iba na obyčajný biodiesel. Porážka jahniat, chcem vám za to poďakovať, len škoda, že to neprichádza, však dobre, je tu tuná, je to super, aby sme to už mali aj na trhu teraz pred Veľkou nocou, aby sme tieto jahnatá tu, jahňatá tu mali. Ovocie, zelenina. Ako, ako to pozbierame? Ale veď to sú veci, pán Karahuta, aby týmito vecami sme sa dnes zaoberali, lebo aj to málo, čo sa nám urodí, mrazy boli, ovocie, budeme mať problém a my tuná hlúposťami zdržiavame celú Národnú radu a ja som očakával, že naozaj vláda príde s týmito opatreniami. Osobne vám to môžem dopovedať, ale to je obrovský problém pre celú krajinu našu. Robme... (Prerušenie vystúpenia časomerom.)
Jurinová, Erika, podpredsedníčka NR SR (2012-06-27):
Ďakujem pekne pánovi poslancovi. S faktickými poznámkami sa prihlásili štyria páni poslanci. Uzatváram možnosť prihlásiť sa s faktickými poznámkami. Takže prihlásení sú pán Martvoň, Osuský, Viskupič a Muňko. Nech sa páči, pán Martvoň.
Blanár, Juraj, podpredseda NR SR (2021-06-16):
A teraz odznie posledná faktická poznámka v tejto rozprave, ktorú prednesie pán poslanec Lukáš Kyselica.
Hlina, Alojz, poslanec NR SR (2015-02-05):
Ďakujem. Budem sa snažiť byť mierny. Moja teta bola jedna z prvých, ktorá robila psychoterapie, to na psychiatrii v Mikuláši, to ľudia sedeli v takom kruhu a tak sa bavili. Pán kolega, mňa vaše psychoterapeutické problémy vášho klubu nezaujímajú a myslím, že ani, podľa mňa ani ľudí tejto krajiny. Vy ste hovorili 25 minút, z toho 18 minút o sebe, a aký ste dobrý a ako to myslíte úprimne a o zákone, o tom, o čom by ste mali rozprávať, ste možno 2-3 minúty. Prepáčte možno moje ostrejšie slová. Prosím vás, vy ste spomenuli, že keby toto prešlo, tak OĽaNO nekandiduje. A ja vám garantujem, čisto hypoteticky, keby toto prešlo, tak OĽaNO kandiduje. Určite. Určite. Len zbytočné je sa o tom baviť, lebo to nevieme dokázať, lebo toto, chvalabohu, neprejde. Viete. (Ruch v sále.) A, prosím vás pekne, vaša hodnota je vo vašej nezávislosti, ktorá nikoho nezaujíma. Ale predstavte si jednu vec. Aká je hodnota vašej nezávislosti 300 Sparťanov pri Termopylách? Aká by bola hodnota vašej nezávislosti Sobieskeho vojsk pri Viedni? Aká by hodnota vašej nezávislosti Churchilovho kabinetu? Aká? V čom je hodnota vašej nezávislosti? Vy tu sám ste robili terapiu, jak sa neviete na čom dohodnúť. V čom je hodnota pre túto spoločnosť vašej nezávislosti? Vy ponúkate auto a predávate to ľuďom, že to auto jazdí, ale je úplne logické, že auto jazdí, od toho je to auto. Rozumiete, vy máte jediný program, bojujete tu, že ste nezávislí, čo vôbec nie ste, ste závislejší ako všetci ostatní a ponúkate váš jediný program nejaký boj proti, imaginárny boj proti korupcii, o ktorom by som možno vedel rozprávať. Ponúkate ľuďom auto, ktoré jazdí. A pritom je úplne najnormálnejšia vec na svete, že auto jazdí. V čom je vaša hodnota, prosím? (Potlesk.)
Pellegrini, Peter, podpredseda NR SR (2020-06-09):
S reakciou na faktické pán poslanec Stančík. Nech sa páči.
Laurenčík, Milan, podpredseda NR SR (2021-07-01):
Pán poslanec Miroslav Suja s faktickou poznámkou, nech sa páči.
Verešová, Anna, poslankyňa NR SR (2016-10-21):
Ďakujem pekne. Tak skúste si získať takých 160-tisíc preferenčných hlasov a ešte ich zvýšiť, pán kolega Krajniak, ešte ich zvýšiť spred minulých volieb o pár, o nejakých 10-tisíc viac, ako to urobil kolega Matovič, ako koľkí ľudia mu dali dôveru. Nuž, nazývať šašovstvom to, že sa niekto nebojí a hovoriť pravdu sa mi zdá trošku primitívne. Ďakujem.
Žiga, Peter, podpredseda NR SR (2024-05-14):
Pán spoločný spravodajca, predložte návrh na pokračovanie rokovania o návrhu zákona v treťom čítaní.
Jurinová, Erika, podpredsedníčka NR SR (2012-07-26):
Ďakujem pekne. Nasledujúca otázka je od pána poslanca Martvoňa, ktorý sa tu nenachádza. Nasleduje otázka pána Ľuboša Blahu, ktorý sa tu nenachádza. Pán poslanec Štefanec, pán poslanec Zsolt Simon sa nenachádza. Takže ďalšia otázka od pána poslanca Ľubomíra Galka na ministra obrany Slovenskej republiky Martina Glváča, ktorý sa nenachádza v tejto miestnosti. Prosím, aby sa pán minister Glváč dostavil do miestnosti. Prečítam zatiaľ otázku. Prerušujem rokovanie, kým nepríde pán minister, tak 2-3 minútky. ( Prestávka.) (Po prestávke.) Pána ministra poprosíme o zodpovedanie otázky. Pán minister, zopakujem vám ju? Pán minister Glváč, sprostredkujem otázku občana pána Pavla Hrušku: „Plánuje ministerstvo obrany nejakým spôsobom minimalizovať rozdiel vo výškach výsluhových dôchodkov medzi starodôchodcami a novodôchodcami, čiže tými, ktorí odišli z Ozbrojených síl Slovenskej republiky pred rokom 2005 a po ňom, keďže pôvodné plány podporené legislatívou hovorili o tom, že dôchodky starodôchodcov budú postupne dorovnané na priemernú výšku dôchodkov novodôchodcov?“
Laššáková, Jana, podpredsedníčka NR SR (2014-03-19):
Ďakujem pekne, pán minister. Poprosím vás, zaujmite miesto určené pre navrhovateľov. Teraz dávam slovo spoločnej spravodajkyni z výboru pre hospodárske záležitosti Lei Grečkovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči, pani spravodajkyňa.
Mizík, Stanislav, poslanec NR SR (2019-06-25):
Ďakujem za slovo. Milan, dobre, že si spomenul štát Izrael a Knesset. Ešte raz to zopakujem, čo som povedal v rozprave. Izraelský Knesset prijal uznesenie, že štát Izrael je výlučne národný štát Židov, nebolo to tak dávno, a hebrejčina je jediný oficiálny štátny jazyk. Poslancom SaS, im to v Izraeli nevadí? Tam chcú dačo vylepšovať? Hlavne pánovi Dostálovi. Posielajú tam nejaké listy s návrhmi, kvázi demarše? Tak nech sa páni poslanci zo SaS-ky inšpirujú Izraelom a bude všetko v poriadku. Ďakujem za slovo.
Hrnčiar, Andrej, podpredseda NR SR (2019-03-28):
Ďakujem. Takže konštatujem, že Národná rada v tajnom hlasovaní zvolila Györgya Battu za člena Rady pre vysielanie a retransmisiu na funkčné obdobie od 13. decembra . Budeme pokračovať rokovaním v prerušenej rozprave o návrhu skupiny poslancov na prijatie uznesenia Národnej rady k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou (tlač 1409). Prosím poslanca Jaroslava Pašku, aby zaujal miesto určené pre navrhovateľov, a spravodajcu z výboru pre ľudské práva a národnostné menšiny poslanca Juraja Soboňu, aby zaujal miesto určené pre spravodajcov. Ďalšou v poradí z písomne prihlásených rečníkov do rozpravy je poslankyňa Simona Petrík. Takže nech sa páči, pán poslanec Poliačik. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou , tlač 1409.)
Grendel, Gábor, podpredseda NR SR (2021-06-23):
Panie poslankyne, páni poslanci, budeme pokračovať v prerušenej schôdzi, a to prvým čítaním k návrhu poslankýň Jany Žitňanskej, Kataríny Hatrákovej, Lucie Drábikovej, Petry Krištúfkovej a Jany Bittó Cigánikovej na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov. Do rozpravy je prihlásený pán Marián Viskupič. Nech sa páči, pán poslanec. (Pokračovanie rokovania o návrhu poslankýň Národnej rady Slovenskej republiky Jany Žitňanskej, Kataríny Hatrákovej, Lucie Drábikovej, Petry Krištúfkovej a Jany Bittó Cigánikovej na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 572.)
P. Hrušovský, predseda NR SR: (2005-09-22):
K. Ondriaš, poslanec: Vážený pán predseda, dámy a páni, spravodajca naznačil, že určité paragrafy tam nie sú podľa jeho názoru správne. Samozrejme, v druhom čítaní môže podať pozmeňujúce návrhy a toto vyriešiť. Chcel by som zdôrazniť, že úžera na Slovensku je reálny jav. Máme desiatky listov, kde sa občania sťažujú, ako boli okradnutí. Takže súčasná zákonná legislatíva to nerieši. Ja by som chcel povedať to podstatné, čo si myslím, že v hlasovaní o tomto zákone, o tomto návrhu zákona budeme hlasovať, či ochraňujeme úžerníkov, alebo občanov Slovenska. Ďakujem.
Frešo, Pavol, poslanec NR SR (2012-10-23):
Ďakujem veľmi pekne. Po tej zemepisnej ukážke skúsme naspäť k tomu zákonu samotnému. Ja by som sa povenoval tej časti, čo pán kolega Kaník hovoril o tom, že aký to bude mať vplyv na to, či ľudia budú chcieť investovať, alebo investori budú chcieť investovať na Slovensku, alebo nebudú chcieť investovať na Slovensku. No, ak prídeme k tomu, že budeme mať vysoké dane, tak je úplne logické, že keď si môžu vybrať okolitú krajinu s nižšími daňami, no, tak budú to veľmi vážne zvažovať. S tým, že ja upozorním na všetky tie konotácie, ktorých sa tu dovolávajú niektorí kolegovia socialisti, že ako sa to robilo v histórii ináč. No, my máme dnes Európsku úniu a veľmi ľahko s takmer úplne, s nulovým úsilím môžete presunúť sídlo firmy alebo rovno celú firmu a máte voľný pohyb tovaru, služieb a ľudí. To znamená, že nie je pravda, že máte nejaký izolovaný systém a že keď my na Slovensku sa rozhodneme zaviesť vysokú daň, tak tu všetci zostanú a budú ju tu platiť. To jednoducho už pravdou nie je. Čiže to je ignorovanie kontextu. Naspäť k tomu, čo sa stane, keď tú daň budeme zvyšovať, respektíve budeme deformovať rovnú daň. Stane sa to, že nebudeme atraktívni pre investorov, či zvonka, alebo aj pre malých a stredných podnikateľov tu na Slovensku. A naviac, pokiaľ by došlo k takému nešťastiu, ako je harmonizácia daní v rámci Európskej únie, dostali by sme sa do situácie, a to bola otázka, taká rečnícka, pána poslanca Kaníka, že čím by sme konkurovali? No, Ľudo, ja ti poviem, čím páni socialisti už budú konkurovať. Nízkymi a lacnou pracovnou silou. Nízkymi platmi a lacnou pracovnou silou. To bude jediná konkurenčná výhoda, páni socialisti, ktorú ponúkate pri zrušení rovnej dane. Nízke platy a lacnú pracovnú silu. To je jediné, čo vlastne týmto sledujete. A povedzme si to úplne otvorene. Ak budú dane všade rovnaké, to bude jediný argument, s ktorým budete kolenačky chodiť k tým investorom a hovoriť, poďte ku nám investovať, lebo u nás máme lacnú pracovnú silu. Nijakú inú výhodu im neviete ponúknuť. A toto považujem za úplne kľúčové a považujem to za zlú správu pre ľudí práce. Ďakujem pekne.
Blaha, Ľuboš, podpredseda NR SR (2024-05-02):
Pán poslanec Michal Sabo.
Hlina, Alojz, poslanec NR SR (2014-11-10):
Ja sa starám, ja sa o vás starám, lebo ja sa o ženy starám. Rozumiete tomu? A to je presne váš svet, toto je to vaše hrdinstvo, hrdinstvo strany SMER: Prvé pošlú ženy, obetujú ženy, nechajú viesť schôdzu dve ženy. Kde máte toho generála? Veď tu mal byť. Ako je to možné, že tu nie je, veď on by mal byť ten prvý, ktorý tu určitý ten diskomfort nejako znesie na seba ako hrdina? Však dal to diskomfortne tak. Ale nebojte sa, on vám mohol povedať: „Choďte si ľahnúť, kolegyne, ja to ustojím, ja som si dal RedBull.“ Viete, to je to hnusné. Normálne ja sa vám čudujem. Ja keby som bol žena, tak ho prefliaskam, lebo toto je nenormálne. Ale vy aj ukazujete vlastne aj ľuďom navôkol, či tým ideme akceptovať vás, tento svet, tento grobiansky, hrubiansky, absurdný, hnusný, škaredý svet, ktorý sa prejavuje aj v takýchto drobnostiach, vážení, aj v takýchto veciach. A to je presne to, že celú noc vedú ženy schôdzu, tú schôdzu, ktorú on si zvolal na noc. On niekde chrápe vyvalený pupkom nahor a vás tu nechá viesť schôdzu. (Reakcia z pléna.)
J. Brocka, poslanec: (2008-10-21):
Pán kolega Halecký so mnou nesúhlasí. Ja tiež s ním nesúhlasím a pokúšal som sa to povedať už aj pri predchádzajúcom bode o zvyšovaní ochrany vkladov. Pán kolega, táto vláda v tomto prípade zneužíva finančnú krízu, globálnu finančnú krízu na presadenie svojich politických zámerov. V rozpočte nemáte dosť peňazí. Chýbajú vám peniaze a sporitelia, tí, ktorí majú dnes 60 miliárd usporených na svoje dôchodky, tak to je pre vás vhodná korisť.
Pellegrini, Peter, predseda NR SR (2015-12-21):
Prezentujme sa a hlasujme o pripomienke č. 4. (Hlasovanie.) Prítomných 115, za hlasovalo 37, proti bolo 77, zdržal sa 1. Túto pripomienku sme neschválili.
Grendel, Gábor, poslanec NR SR (2016-06-07):
Ja by som chcel iba upozorniť na to, že mi zariadenie neakceptovalo faktickú poznámku na opakované pokusy, aj som vytiahol kartu, zreštartoval a stále mi to bolo zamietnuté počas vystúpenia pána premiéra.
Vašečka, Richard, poslanec NR SR (2012-10-29):
Ďakujem. Pani poslankyňa, vďaka svojej konzervatívnej a ideologickej výchove ma učili, že nemám hodnotiť dámu na verejnosti, takže niečo, čo by som povedal kolegom, vám nepoviem. Budem sa naozaj venovať len obsahu. Prvá vec je, že sa hlboko mýlite a zavádzate vo viacerých veciach. Napísal som toľko poznámok, že to, bohužiaľ, nestihnem vo faktickej povedať, takže sa prihlásim aspoň krátko ústne. Ale chcel by som povedať, že čudujem sa, že taká supermoderná strana ako je SaS, v 21. storočí nevie marginalizovaným skupinám ponúknuť iné riešenie, napríklad ochranu pred znásilnením, ako zaplatiť nejaký lekársky zákrok, ktorý, mimochodom, nie je formou antikoncepcie, ale mrzačenie človeka, pretože ho zbavuje jeho reprodukčnej schopnosti, plodnosti, čo je vec zdravá, a nie chorá. A ste púšťali video z predvolebnej kampane strany SMER, tak ja by som vám chcel pripomenúť vaše predvolebné heslo Práca namiesto dávok. A vy idete robiť úplne presný opak. Chcete dávať dávky, aby sme vyriešili takto ten problém namiesto toho, aby ste pracovali s tými ľuďmi. A vaše narážky na vieru. Keby som bol veľmi vzťahovačný, tak poviem, že to bolo na trestné oznámenie za urážanie a znevažovanie náboženského presvedčenia. A to bolo absolútne nevecné, ale nebudem na to reagovať, pretože je to pod úroveň. Ďakujem.
Tomanová, Viera, poslankyňa NR SR (2010-08-04):
Ďakujem pekne, pán predsedajúci. Vážené dámy, vážení páni, dovoľte mi, aby som poďakovala pani poslankyni Belousovovej za to, že skutočne pravdu uvádzala v tom, že vďaka prijímaným opatreniam v oblasti zamestnanosti sme pomohli udržať a podporili sme viac ako 221 000 pracovných miest. Vzhľadom na túto skutočnosť dovolím si uviesť aj to, že vďaka donekonečna prijímaným opatreniam sa podarilo nevídane znížiť mieru nezamestnanosti v auguste 2008, a to na 7,36 %. Dámy a páni, to je percento o dve tretiny nižšie, ako ste ho mali vy, pán minister Dzurinda, v roku 2002, dosahovali ste viac ako 20,7 %. Nemôžem súhlasiť, že v programovom vyhlásení uvádzate, že miera nezamestnanosti prekročila 400 000. To neprekročila. To boli vaše čísla. A budem hovoriť o číslach 510 000, 563 000 nezamestnaných. My sme skutočne neprekročili mieru nezamestnanosti 400 000 napriek tomu, že tu bola hospodárska kríza. Ja len uvediem čísla a budem hovoriť o celkovej miere nezamestnanosti, čiže nebudem hovoriť o evidovanej, ktorá je podstatne nižšia, kým za vás ste zanechali 13,16 %, my po hospodárskej kríze v roku 2007 sme dosiahli 9,65 %, v roku 2008 to bolo 8,83 %, v roku 2009 to bolo 12,84 %, čo je menej, ako bolo za vás. (Potlesk.)
Pčolinský, Peter, podpredseda NR SR (2023-05-24):
Otváram všeobecnú rozpravu. Nemám žiadnu písomnú prihlášku. Pýtam sa, či sa chce niekto prihlásiť ústne. Uzatváram možnosť prihlásiť sa do ústnej rozpravy. Jedna pani poslankyňa, Lucia Drábiková, potom vystúpi pani navrhovateľka.
P. Paška, predseda NR SR: (2006-12-05):
Pán podpredseda Číž.
Číž, Miroslav, podpredseda NR SR (2015-02-10):
Pani poslankyňa Mezenská.